 Siphelile isiteleka sabasebenzi base-DUT, kodwa izingxoxo ziyaqhubeka News24Siphelile isiteleka sabasebenzi base-DUT, kodwa izingxoxo ziyaqhubekaDurban - Kuqhubekile ukubhalisela ukufunda enyuvesi iDurban University of Technology namuhla ngoLwesine ngemuva kokuphela kwesiteleka sabasebenzi bakulesi sikhungu abebefuna ukukhushulelwa amaholo, ebesesithathe amaviki ayisikhombisa.Lokhu kuza ngemuva kokuba iSekela likaNgqongqoshe eHhovisi likaMengameli uButi Manamela, ebambe umhlangano nabaholi benyunyana kanye nabaphathi besikhungo ngoLwesibili ukuzama ukuthi abathintekayo bafinyelele esivumelwaneni.OLUNYE UDABA:Siyaqhubeka isiteleka sase-DUTOkhulumela inyunyana iFereration of Unions of South Africa Fedusa, uFrank Nxumalo, uthe ngesikhathi kuqhubeka umhlangano izinhlaka zivumelane ngezizokudingida mayelana nalesi teleka.Uthe: Okunye okuvunyelwane ngakho wukuthi izinyunyana zizonikezwa isikhathi kuze kushaye uLwesithathu wayizolo ukuba ziyoxoxisana namalungu ngokumiswa kwesiteleka, izingxoxo zisaqhubeka.Ngakho namuhla bekufana nokuthi wusuku lokuqala lwezingxoxo, okusho ukuthi akukho esisavumelane ngakho.UNxumalo uthe amalungu azobuyela emsebenzini, izingxoxo zibeziqala.Bekulokhu kumile ukufunda kulesi sikhungo semfundo ephakeme njengoba abasmebenzi bebengene esitelekeni esigcine sijoyinwa ngamafundi abebezwakalisa ukuzwelana nabo. 